GiliGold/VAD_KnessetCorpus huggingface dataset:
יוסי כץ: בסיכום שהיה לי עם ראש הממשלה וגם עם ראשי הקואליציה ואחר כך עם מנכ"ל משרד האוצר, סוכם על דרך מסוימת, שלפחות אני מחויב כלפיה – היא לא מחייבת את חברי הוועדה, תהיה כאן הצבעה – אבל אותי היא מחייבת.
יוסי כץ: לפי הסיכום הזה הסכמנו על כך שאני אעביר המלצה לוועדת הכנסת לפצל בדרך מסוימת את הצעת חוק ההסדרים הראשונה.
יאיר פרץ: וזה מקובל על הממשלה, הפיצול שלה?
שאול יהלום: הראשונה או השניה והשלישית?
יוסי כץ: הראשונה.
יוסי כץ: על השניה והשלישית לא דיברנו.
שאול יהלום: אבל מה מצבה הפורמלי של ההצעה הראשונה?
יוסי כץ: חלק בלתי נפרד מהסיכום היה, ששלושה חוקים – בעצם חמישה חוקים – לא יידונו במסגרת חוק ההסדרים.
יוסי כץ: חוק עידוד השקעות הון - - -
שאול יהלום: רגע, אדוני היושב ראש, החוק לא מונח לפנינו.
יוסי כץ: מונח לפניכם.
שאול יהלום: חוק ההסדרים מספר אחד לא מונח לפנינו.
יאיר פרץ: כי משכו אותו.
אנה שניידר: הוא גם לא יכול להיות מונח, כי החוק לא בכנסת.
אנה שניידר: כל עוד שר האוצר לא חזר בו, אי אפשר לדון בזה.
שאול יהלום: הוא לא בא שוב למליאה.
יוסי כץ: שניה, למה לצעוק?
יוסי כץ: למה לדבר?
יוסי כץ: שניה, אני אבהיר את זה.
יוסי כץ: הצעת חוק ההסדרים הראשונה נמשכה על ידי שר האוצר ולכן היא לא מונחת כאן.
יוסי כץ: אבל, אני מחויב למסור לכם דיווח.
שאול יהלום: כשאין חוק?
שאול יהלום: אני תומך במאה אחוז, אבל קודם כל שיהיה מונח החוק.
שאול יהלום: איך אפשר לדבר על חוק אם אין חוק?
נעמי חזן: הצבעת אתמול.
שאול יהלום: על 2 ו 3.
שאול יהלום: 2 ו 3 – בבקשה.
שאול יהלום: כשיהיה 1, אני גם אתמוך במה שירצה היושב ראש, אבל שיהיה מונח.
שאול יהלום: הרי אי אפשר לעשות פלסתר את כל תקנון הכנסת.
יאיר פרץ: הוא לא יכול להיות מונח.
יוסי כץ: אתם מוכנים להפסיק?
יוסי כץ: הצעת חוק ההסדרים, 2 ו 3 מונחות בפניכם.
יאיר פרץ: אז בוא נדון על זה.
יוסי כץ: הממשלה התחייבה בפני, לבטל את משיכת הצעת חוק ההסדרים הראשונה.
יוסי כץ: שאלתי לאוצר: האם בצעתם את ההתחייבות הזאת?
יוסי כץ: איפה נציג האוצר?
עבד-אלמאלכ דהאמשה: האם אפשר לחזור מהמשיכה?
יואל נווה: לגבי מה שאמר יושב ראש הוועדה בנושא הסיכום לגבי שלושה חוקים - - -
יוסי כץ: לא, אל תענה לזה.
יוסי כץ: אני שואל אם הצעת החוק הזו הוחזרה.
יואל נווה: נכון לרגע זה, נכון לרגע זה – אני אומר:
יואל נווה: נכון לרגע זה – הממשלה לא חזרה בה מהמשיכה.
שאול יהלום: נו, אז איך אתה רוצה שנדון?
שאול יהלום: בוא נעשה הפסקה רבע שעה, הם יחזרו בהם.
ויצמן שירי: יוסי, יוסי, תעשה הפסקה רבע שעה.
עבד-אלמאלכ דהאמשה: או שהממשלה חזרה בה או שלא חזרה בה.
זאב בוים: אני מבקש רשות דיבור.
זאב בוים: אני רוצה להבהיר את המצב עכשיו.
זאב בוים: יש, כאמור, שלושה חוקי הסדרים.
זאב בוים: חוק ההסדרים הראשון, המקורי, נמשך עכשיו על ידי הממשלה.
זאב בוים: אחרי שהוא עבר בקריאה הראשונה, הוא הגיע לכאן, הוא נמשך.
זאב בוים: מכיוון שעד עכשיו אין הסכמה סופית.
זאב בוים: יש לגבי רוב הדברים, אבל עדיין לא הגיעו להסכמה לגבי סעיפים מסוימים.
שאול יהלום: עד עכשיו עוד לא הגיעו?
זאב בוים: עד עכשיו עוד לא הגיעו.
זאב בוים: מה שעומד עכשיו, עומדים שני חוקים, 2 ו 3, שעליהם בהחלט, כיוון שהם נמצאים פה, אפשר לדון ולקבל עליהם החלטות.
זאב בוים: ואני מבקש את יושב ראש הוועדה לעשות את ההפרדה הזאת.
זאב בוים: אנחנו נמשיך להתדיין, בהנחה שאנחנו כן נוכל להגיע להבנה, גם על הראשון - - -
שאול יהלום: דיון לא פורמלי.
זאב בוים: אבל אנחנו נעזוב אותו בינתיים בצד ובואו נקיים דיון והחלטות לגבי 2 ו 3.
זאב בוים: זה מה שאני מבקש.
יאיר פרץ: אמת לאמיתה.
שאול יהלום: אנחנו תומכים ביושב ראש הקואליציה.
יוסי כץ: רבותי, אם הממשלה רוצה, אנחנו נתחיל מהסוף להתחלה.
יוסי כץ: אני מביא לדיון - - -
נעמי חזן: אבל שאלת הבהרה, אדוני.
נעמי חזן: שאלת הבהרה.
יוסי כץ: אני מבקש לבדוק עם שר האוצר.
יוסי כץ: אנחנו נדחה את המשך הדיון לשעה שלוש.
יוסי כץ: אנחנו נתחיל עכשיו בדיון, המשכו יידחה לשלוש.
יוסי כץ: אני מבקש לבדוק עם שר האוצר שיבוא הנה באופן אישי.
יואל נווה: שר האוצר בחוץ לארץ.
יוסי כץ: שר האוצר בחוץ לארץ?
יוסי כץ: אז אני לא מבין את זה.
יוסי כץ: אדוני, יושב ראש הקואליציה.
משה גפני: מה זה חוץ לארץ, יושב ראש הקואליציה?
יוסי כץ: יושב ראש הקואליציה, מודיעים לי ששר האוצר נמצא בחוץ לארץ.
משה גפני: מה חוץ לארץ עכשיו?
משה גפני: אין תקציב, מה חוץ לארץ?
זאב בוים: מה הוא צועק?
משה גפני: אני צועק כי מה הוא נסע עכשיו לחוץ לארץ.
זאב בוים: זה אמנם "בון טון" לתקוף את שר האוצר, אבל תרגע.
זאב בוים: אף אחד לא אמר ששר האוצר צריך עכשיו להיות פה.
זאב בוים: תאמין לי, שכאשר יבשילו התנאים להחזיר את העניין, הטכניקה הקיימת - - -.
משה גפני: למה אי אפשר לסיים עם חוק ההסדרים הראשון ולהגיע להסכמה?
משה גפני: עושים צחוק מהעבודה?
קריאה: עושים צחוק מהעם.
זאב בוים: ומה הצחוק?
משה גפני: למדינה אין תקציב, אתמול עבר החוק ברוב עצום, אי אפשר היום לבוא ולגמור החלטה?
משה גפני: פתאום אתה אומר לי שר האוצר בחו"ל?
זאב בוים: אנחנו באים לוועדה הזאת ואומרים: בגלל כל הנימוקים האלה, בואו - - - עכשיו.
משה גפני: אני לא מבין, אני היחיד שדואג פה למדינה?
יוסי כץ: רבותי, אני מפסיק את הישיבה.
יוסי כץ: הישיבה תמשך בשעה 12:15.
יוסי כץ: הישיבה הופסקה בשעה: 11:55.
יוסי כץ: הישיבה חודשה בשעה: 12:25.
יוסי כץ: רבותי, הדיון נדחה לשעה 13:00.
יוסי כץ: הישיבה הופסקה בשעה: 12:25.
יוסי כץ: הישיבה חודשה בשעה: 13:00.
יוסי כץ: רבותי, הישיבה נדחית.
יוסי כץ: על מועד חדש תבוא הודעה.
יוסי כץ: סליחה על האיחור.
יוסי כץ: יש לנו כמה נושאים על סדר היום.
יוסי כץ: ראשית, יש הצעה להקמת ועדת חקירה פרלמנטרית לעניין תאונות דרכים.
יוסי כץ: יש הצעה של חבר הכנסת מרדכי משעני, בבקשה תציג אותה.
יוסי כץ: מרדכי משעני: המליאה, פה אחד, אישרה את ההצעה להקים ועדת חקירה פרלמנטרית לעניין תאונות הדרכים.
יוסי כץ: קיים חוק חדש, שהחוק הזה לא מיושם והוא נקרא חוק המאבק הלאומי בתאונות הדרכים.
יוסי כץ: רק לאחר שהוגשה הבקשה להקמת ועדת חקירה פרלמנטרית, התכנסה ועדת השרים לראשונה, על אף שהחוק הזה משנת 1997 מחייב את הוועדה הזאת להתכנס.
יוסי כץ: המצב הוא קשה מאד, זו מכה.
יוסי כץ: אני יודע שקיימת ועדת משנה, אבל ישבתי עם חבר הכנסת לנגנטל וגם הוא היה בדעה שיש צורך בשלב הזה להקים ועדת חקירה פרלמנטרית שאולי אפילו תחליף את ועדת המשנה ויהיו לה יותר סמכויות לדון בעניין הזה, לנסות למצוא פתרונות, להסיק את המסקנות ולהביא בפני המליאה.
יוסי כץ: היו"ר יוסי כץ: אתה הצעת הרכב וסמכויות.
יוסי כץ: מרדכי משעני: הצענו הרכב כאשר היושב ראש הוא חבר הכנסת נחום לנגנטל שהוא גם יושב ראש ועדת המשנה, ויש נציגים – תשעה חברים – נציגי סיעות הבית, חלקם גם היו חברים בוועדת המשנה.
יוסי כץ: הוספנו לוועדה הזאת גם מספר חברים חדשים שיוסיפו כוח לאותה ועדה.
יוסי כץ: שאול יהלום: בתיאום עם חבר הכנסת לנגנטל?
יוסי כץ: מרדכי משעני: הנה הוא יושב כאן, בכבודו ובעצמו.
יוסי כץ: היו"ר יוסי כץ: האם יש למישהו הערות בנושא הזה?
יוסי כץ: חבר הכנסת בוים, מקובל עליך ההרכב?
יוסי כץ: זאב בוים: מקובל.
יוסי כץ: היו"ר יוסי כץ: מי בעד אישור הצעת חבר הכנסת משעני להרכב ולסמכויות של ועדת החקירה הפרלמנטרית בנושא תאונות דרכים?
יוסי כץ: בעד – רוב נגד – אין נמנעים – אין בקשת חבר הכנסת מרדכי משעני להקמת ועדת חקירה פרלמנטרית לעניין תאונות הדרכים נתקבלה.
יוסי כץ: משה גפני: האם אני יכול לבקש שיוסיפו נציג של יהדות התורה?
יוסי כץ: מרדכי משעני: יש מגבלה של תשעה חברים.
יוסי כץ: אפשר כמשקיף אולי.
יוסי כץ: היו"ר יוסי כץ: חבר הכנסת משעני, אנחנו נעשה מאמץ לאשר את זה כבר השבוע במליאה.
יוסי כץ: נחום לנגנטל: אדוני היושב ראש, תיקון אחד בעניין הזה – שלא יהיה לשישה חודשים, אלא לשנים-עשר חודשים.
יוסי כץ: שאול יהלום: מתי הבחירות לכנסת?
יוסי כץ: אם אפשר, עד נובמבר 2003.
יוסי כץ: אתי בן-יוסף: עד תום הקדנציה של הכנסת.
יוסי כץ: אנה שניידר: עד תום הקדנציה עדיף, כי אחר כך יצטרכו לבקש הארכה.
יוסי כץ: היו"ר יוסי כץ: עד תום הקדנציה של הכנסת.
יוסי כץ: משה גפני: אני מבקש שנציג של יהדות התורה יהיה משקיף בוועדה.
יוסי כץ: האם אפשר לצרף?
יוסי כץ: אנה שניידר: אין משקיפים.
יוסי כץ: אם הוא רוצה – שיבוא לוועדה.
יוסי כץ: משה גפני: חבר הכנסת הלפרט משקיף בוועדה.
בקריאה טרומית: 1.
בקריאה טרומית: הצעת חוק הכנסת (תיקון – ביטול נציבות הדורות הבאים), חברת הכנסת יעל דיין 2.
בקריאה טרומית: הצעת חוק הכנסת (תיקון – ביטול נציבות הדורות הבאים לכנסת), חבר הכנסת רחמים מלול
יוסי כץ: יש בקשה להקדמת דיון בהצעות חוק בקריאה טרומית, הצעות חוק פרטיות – של חברת הכנסת יעל דיין, הצעת חוק הכנסת (תיקון – ביטול נציבות הדורות הבאים), והצעת חוק הכנסת (תיקון – ביטול נציבות הדורות הבאים לכנסת), של חבר הכנסת רחמים מלול.
שאול יהלום: אדוני היושב ראש, הייתי אומר שאם יש נושא ביום ההולדת לכנסת שיכול לבייש ולהפוך את הכנסת לחוכא ואיטלולא – זה אם נאשר את בקשותיהם של שני חברי הכנסת המגישים.
שאול יהלום: מה יהיה מחר בתקשורת?
שאול יהלום: הכנסת מבולבלת.
שאול יהלום: רק לפני כמה חודשים אישרה חוק והיום היא מיד עושה תהליך לביטולו.
שאול יהלום: האם אנחנו טיפשים?
שאול יהלום: אם חבר כנסת רוצה להציע – זכותו, אבל שאנחנו עוד נקדים ונפטור מחובת הנחה?
שאול יהלום: יעל דיין: סליחה, יש נוהג בוועדה שהמציג מציג ואחר כך שומעים הערות.
שאול יהלום: היו"ר יוסי כץ: אני הייתי בטוח שאין בעיה עם זה ונצביע מי בעד ומי נגד.
שאול יהלום: יעל דיין: לא.
שאול יהלום: היו"ר יוסי כץ: אני באופן אישי מתנגד, אבל כל הבמה שלך.
שאול יהלום: את צריכה להסביר מדוע זה דחוף, שינו את התקנון.
שאול יהלום: יעל דיין: אני יודעת.
שאול יהלום: אני לא לא מודעת לשינוי התקנון ולכן יורשה לי להסביר גם את הדחיפות וגם להציע פתרון לגבי ביטול או אי ביטול.
שאול יהלום: מבחינת יום הולדת של הכנסת, מאחר ששמעתי את ההערה, אז לא אכפת לי שנשב מחר, שהוא לא יום הולדת של הכנסת.
שאול יהלום: עבר כאן חוק שעוסק בנושא שנראה כאילו תקין וטוב ובאמת רעיון חדשני, מה גם שהוא לא קיים בשום מקום בעולם כך שיש לנו גם את החלוציות כאן.
שאול יהלום: אחרי שהחוק הזה עבר, מיד מינו את אותו נציב מיועד בתנאים שלא היה לנו שום פיקוח, שגם לא מופיעים בחוק, ואישרו גם תקציב.
שאול יהלום: הנציב המיועד הממונה הגיש לוועדת הכנסת חוברת עבת כרס של תפיסתו את אותו מבנה, שבה הוא מונה מה הוא יעשה עם הנציבות הזאת.
שאול יהלום: החוברת הזו הביאה לכך שוועדת הכנסת מינתה ועדת משנה שעוסקת בכך.
שאול יהלום: שואלים אותי מה הדחיפות.
שאול יהלום: לפני שאנחנו נזוז פה ושם, אנחנו עומדים בפני מבנה מוצע – אני לא יודעת אם נאשר אותו – שאני רואה בו את כל הפגמים האפשריים.
שאול יהלום: זה מבנה שהוא עוקף כנסת, עוקף את המחוקק, עוקף את הרשויות, הוא מהווה רשות נפרדת מאד מסורבלת.
שאול יהלום: מדובר בהצעה לשלושה-עשר תקנים של משפטנים.
שאול יהלום: זה קודם כל עוקף את הייעוץ המשפטי שאנחנו מתברכים בו.
שאול יהלום: נחמה רונן: שינו את זה, הרי יש הצעה הרבה יותר מצומצמת.
שאול יהלום: יעל דיין: סליחה.
שאול יהלום: ההצעה היא לא הצעת החוק שאותה אני רוצה לבטל.
שאול יהלום: לפניי אין שינויים שהתקבלו ואושרו.
שאול יהלום: לפניי יש תהליך שבלובי או ברוב כזה או אחר יאשרו לפי החוק המקורי את אותם התחומים.
שאול יהלום: מאחר שההצעה שלי לביטול החוק היא מכשיר כדי לעכב את החיפזון שאחז כאן עם לובי חזק מאד – משני הצדדים, כי גם חבר כנסת מלול שותף להצעת הביטול – אני מציעה פשרה.
שאול יהלום: אני מניחה מחר הצעת חוק שתמזער, חלק ממנה בהסכמת הנציב המיועד, היא תהפוך את החוק הזה כולו קודם כל להוראת שעה.
שאול יהלום: שאול יהלום: אז עכשיו עוד דנים בחוק של מחר?
שאול יהלום: אני רוצה להציע הצעת פשרה.
אליעזר זנדברג: את רוצה לבטל את המוסד...
אליעזר זנדברג: שאול יהלום: לא, היא מציעה מחר...
אליעזר זנדברג: יעל דיין: אני אף פעם לא מפריעה לך.
אליעזר זנדברג: אני מציעה איך לא לפגוע ביום ההולדת של הכנסת.
אליעזר זנדברג: שאול יהלום: נשמע.
אליעזר זנדברג: עד לרגע זה ביישת אותנו בכל מילה.
אליעזר זנדברג: יעל דיין: ביישתי אותך?
אליעזר זנדברג: לא נעשה כאן חשבון מי מבייש את מי.
אליעזר זנדברג: אני חושבת שהמחשבה המקורית היא על איזושהי מערכת שתבחן כאן את כל הצעות החוק ולא תהיה מין מסלקה של הכל, היא תעסוק רק בנושאים מוגדרים שהם משאבי טבע ואיכות סביבה ותהיה מוגבלת בתקנים שלה ובהוצאות שלה וכולה תהיה הוראת שעה, שתיבחן – מצידי לשנתיים- שתיבחן בתום שנה, את זה אי אפשר לעשות עם החוק הקיים.
אליעזר זנדברג: אנה שניידר: זאת לא הצעת החוק שלך, עם כל הכבוד.
אליעזר זנדברג: יעל דיין: לא, אני אומרת שבהצעת החוק נמנים כל התחומים הקיימים.
אליעזר זנדברג: אני מוכנה לא להצביע על ביטול החוק, אבל שוועדת המשנה שעובדת בהנחיותיך, תגיש את המסקנות שלה, ואין בכך שום חיפזון.
אליעזר זנדברג: היו"ר יוסי כץ: אני אעביר את הבקשה שלך לוועדת המשנה.
אליעזר זנדברג: אני לצערי לא הייתי בדיון האחרון של ועדת המשנה.
אליעזר זנדברג: אני בהחלט חושב שהעובדה שבחרנו משפטן כנציב הדורות הבאים דווקא מצדיקה שמי שיעבוד יחד איתו לא יהיה משפטן אלא דווקא מישהו עם דיסציפלינה אחרת בתחום אחר.
אליעזר זנדברג: זו דעתי באופן אישי, אבל לא שמעתי מה היה בוועדת המשנה.
אליעזר זנדברג: נחמה רונן: הוא צריך גם משפטנים.
אליעזר זנדברג: אליעזר זנדברג: אם אתה רוצה, אפשר לדווח על כך, אבל זה לא הפורום.
אליעזר זנדברג: היו"ר יוסי כץ: אנחנו בחרנו בוועדת משנה.
אליעזר זנדברג: מן הדין שוועדת המשנה תעסוק בכך ותביא את המלצותיה בצורה מסודרת.
אליעזר זנדברג: אני מציע כך – אני לא מקבל החלטה היום.
אליעזר זנדברג: שאול יהלום: למה?
אליעזר זנדברג: מטרטרים אותנו.
אליעזר זנדברג: יעל דיין: אני מושכת את הצעת החוק, אני לא רוצה קיצור.
אליעזר זנדברג: אני אחכה 45 יום.
אליעזר זנדברג: היו"ר יוסי כץ: אני מבין שאת מושכת את הבקשה שלך ואת שוקלת אפשרות לבוא הנה בשבוע הבא.
אליעזר זנדברג: יעל דיין: אני מושכת את הבקשה.
אליעזר זנדברג: זאב בוים: חבר הכנסת מלול אינו נוכח כאן.
אליעזר זנדברג: יעל דיין: חבר הכנסת מלול, בשיחה איתי, אמר שהוא מחכה לראות מה תהיה דרכי בעניין הזה.
אליעזר זנדברג: היו"ר יוסי כץ: תודה, אנחנו דוחים את זה.
אליעזר זנדברג: מקסים לוי: סליחה, זה נוהג חדש?
אליעזר זנדברג: יעל דיין: אני מושכת את זה, לא מביאים את זה להצבעה.
אליעזר זנדברג: מקסים לוי: כלומר, היא יכולה להביא את זה בשבוע הבא, עוד שבועיים?
אליעזר זנדברג: אנה שניידר: היא משכה את הבקשה.
אליעזר זנדברג: מקסים לוי: אני מביא הצעת חוק לשחרור.
אליעזר זנדברג: היום היא אומרת – אני מושכת את זה.
אליעזר זנדברג: אם היא מושכת את זה, אני רוצה להצביע על כך שלא יתקיים דיון עוד שבוע, עוד שבועיים, עוד חודש.
אליעזר זנדברג: יעל דיין: לא על זה.
אליעזר זנדברג: היו"ר יוסי כץ: תצביע על ההצעה של חבר הכנסת מלול, אם אתה רוצה, לא על שלה.
אליעזר זנדברג: היא משכה את הבקשה.
אליעזר זנדברג: יעל דיין: אני מושכת גם בשם חבר הכנסת מלול.
שאול יהלום: אדוני היושב ראש, עם כל הכבוד, צריך לשמור מינימום על כבודם של חברי כנסת בוועדת הכנסת.
שאול יהלום: לא יכול להיות שחברת כנסת תגיד שהכל זה לובי.
שאול יהלום: היתה ועדה – מרצים באוניברסיטאות, הגישו מועמדים, היושב ראש קבע.
שאול יהלום: יעל דיין: את חוק בחירה ישירה לא שינינו?
שאול יהלום: היו"ר יוסי כץ: חברת הכנסת דיין, אני רוצה להבהיר – כי בעיתונות היו מאמרי מערכת שנקטו בקו דומה לקו שאת נקטת.
שאול יהלום: לפחות ההגינות כלפי ועדת החיפוש – נקרא לזה – מחייבת שתדעו: ישבו ארבעה פרופסורים נייטרליים לחלוטין.
שאול יהלום: נחמה רונן: אבל דנו בכך כבר שלוש פעמים.
שאול יהלום: היו"ר יוסי כץ: סליחה.
שאול יהלום: ישבו ארבעה פרופסורים נייטרלים לחלוטין, כולל פרופסור אמנון רובינשטיין, וישבו שני חברי כנסת.
שאול יהלום: בישיבה עצמה השתתפו כל הפרופסורים ואנוכי.
שאול יהלום: אנשים רואיינו בצורה הכי יסודית שיכולה להיות, ממש אחד-אחד, עם שאלות שתי וערב וקיבלנו את ההמלצות שקיבלנו.
שאול יהלום: המלצנו בפני יושב ראש הכנסת על שני מועמדים בעדיפות גבוהה יותר, על שני מועמדים בעדיפות גבוהה אבל נמוכה יותר.
שאול יהלום: בקשה להעברת הצעת חוק מוועדה לוועדה אחרת – בקשת חבר הכנסת אופיר פינס להעברת הצעה לסדר היום בנושא: "האזנות הסתר שמבצעת המשטרה" מוועדת הפנים ואיכות הסביבה לוועדת חוקה חוק ומשפט
יוסי כץ: חבר הכנסת אופיר פינס, יושב ראש ועדת החוקה, מבקש להעביר הצעה לסדר יום בנושא: "האזנות הסתר שמבצעת המשטרה" מוועדת הפנים לוועדת החוקה חוק ומשפט.
יוסי כץ: תנמק את הבקשה היועצת המשפטית של הוועדה.
יוסי כץ: סיגל קוגוט: הבקשה הזאת מבוססת על כך שהנושא של האזנות סתר הוא בסמכותה של ועדת החוקה, ולא רק מבחינת תיקוני חקיקה.
יוסי כץ: תיקוני החקיקה הם בסמכות הוועדה – גם התקנות על פי החוק – אבל על פי החוק יש עוד שני סעיפים שמייעדים לוועדת חוקה את המעקב אחרי האזנות הסתר בשטח.
יוסי כץ: סעיף 1 קובע שהשב"כ יגיש כל שנה לוועדת חוקה דין וחשבון על כל האזנות הסתר שנעשות והדבר הזה יידון בוועדה משותפת של ועדת החוקה וועדת החוץ והביטחון, וסעיף אחר, 6(ז) לחוק האזנות סתר, קובע שהמשטרה תגיש לוועדת חוקה כל שנה דו"ח על האזנות הסתר שהיא מבצעת, ואכן מוגשים דוחות שנתיים והוועדה מקיימת עליהם דיונים.
יוסי כץ: לפיכך, כשיש נושא פרטני שעניינו האזנת סתר של המשטרה, הוא גם נופל בגדר המעקב של הוועדה אחרי האזנות סתר.
יוסי כץ: משה גפני: אדוני היושב ראש, הנושא של השר ליברמן נדון בוועדת הפנים ונקבע גם המשך לדיון בעניין הזה.
יוסי כץ: אני רואה בבקשה של יושב ראש ועדת החוקה התעלמות בעצם מהדיון שהתקיים במליאת הכנסת.
יוסי כץ: הדיון שהתקיים במליאת הכנסת, כותרתו היתה האזנות סתר, ממש לא מה שאמרה היועצת המשפטית הנכבדה.
יוסי כץ: הנושא היה טיפול המשטרה בשר ליברמן, כשאחד מהסעיפים הקטנים שם הוא האזנות הסתר.
יוסי כץ: יש שם סעיפים מאד משמעותיים שעלו לדיון בוועדת הפנים כבר לפני מספר שבועות.
יוסי כץ: הדיון צריך להימשך וההצעה לסדר שהיתה במליאת הכנסת היא באופן טבעי חד-משמעית בוועדת הפנים, שתפקידה בין היתר לפקח על עבודת המשטרה.
יוסי כץ: זה הנושא ולא האזנות סתר ולא התיקונים, גם לא המעקב.
יוסי כץ: היו"ר יוסי כץ: מה שאתה טוען, שהאזנות סתר זה חלק אחד.
יוסי כץ: אליעזר כהן: אני חוזר על דבריו – האזנות זה רק חלק קטן מכל הנושא.
יוסי כץ: ויצמן שירי: תקים ועדה משותפת של ועדת החוקה וועדת הפנים.
יוסי כץ: אליעזר כהן: לא, ועדת הפנים עושה את העבודה מספיק טוב.
יוסי כץ: שאול יהלום: אני רוצה לומר ליועצת המשפטית של הוועדה, שהיא גם הוועדה שלי, שבמקרה הזה לא זאת הכוונה.
יוסי כץ: כל העניין של האזנות הסתר בוועדת חוקה היה מהבחינה האם פוגעים בדמוקרטיה על ידי כך שמאזינים יותר מדי, האם השופטים מאשרים – אבל כאן באה המשטרה כמשטרה ועוסקת בדבר שהיה אסור לה לעסוק בו, היא נכנסת לקרביים של שרים כשהיא לא צריכה לעסוק בכך.
יוסי כץ: היו"ר יוסי כץ: מי בעד להעביר את ההצעה לסדר בנושא "האזנות הסתר שמבצעת המשטרה" מוועדת הפנים לוועדת החוקה חוק ומשפט?
יוסי כץ: בעד – אין נגד – רוב נמנעים – אין בקשת חבר הכנסת אופיר פינס להעביר את ההצעה לסדר היום בנושא: "האזנות הסתר שמבצעת המשטרה" מוועדת הפנים ואיכות הסביבה לוועדת החוקה חוק ומשפט לא נתקבלה.
יוסי כץ: אתי בן-יוסף: בקשת חבר הכנסת טלב אלסאנע להעברת הצעת חוק פיתוח היישובים הערבים בנגב מוועדת הכלכלה לוועדת הכספים – זה עבר לוועדת הכספים, חבר הכנסת אלסאנע לא היה מודע לכך.
יוסי כץ: קביעת ועדות לדיון בהצעות חוק דיון מחדש בקביעת הוועדה לדיון בהצעת חוק לתיקון פקודת התעבורה (תיקון – מעצר ועונש מינימום לנוהג בפסילה), התשס"א-2001, של חבר הכנסת
יוסי כץ: הוועדה קבעה שהצעת חוק לתיקון פקודת התעבורה (תיקון – מעצר ועונש מינימום לנוהג בפסילה), של חבר הכנסת נחום לנגנטל תעבור לוועדה משותפת.
יוסי כץ: נחום לנגנטל: ראשית, אני מוחה על כך כי זה לא רק שלי, זה גם של חבר הכנסת ברכה.
יוסי כץ: שנינו יוזמים.
יוסי כץ: היו"ר יוסי כץ: נחום לנגנטל וקבוצת חברי כנסת.
יוסי כץ: ההצעה הזאת עברה לוועדה משותפת.
יוסי כץ: חבר הכנסת פורז קובל על כך ואומר שההצעה הזאת צריכה להידון בוועדה שדנה בנושא תחבורה, הלא היא ועדת הכלכלה בלבד.
יוסי כץ: משה גפני: לאיזו ועדה משותפת זה עבר?
יוסי כץ: היו"ר יוסי כץ: זה עבר לוועדה משותפת חוקה חוק ומשפט וכלכלה.
יוסי כץ: משה גפני: מדוע ועדת חוקה קשורה לעניין?
יוסי כץ: שאול יהלום: זה לא היה צריך לעבור לוועדת הכלכלה בכלל.
יוסי כץ: נושא עונש מינימום זה בוועדת חוקה.
יוסי כץ: יושב ראש ועדת הכלכלה אברהם פורז: חבר הכנסת לנגנטל המציע הוא חבר מאד נכבד בוועדת הכלכלה, ולא רק שהוא נכבד מיוחד, באשר הוא עומד בראש ועדת משנה לעניין בטיחות בדרכים, שהיא ועדה חשובה מאד של ועדת הכלכלה.
יוסי כץ: אנחנו עוסקים בכל הנושא של שיטת הניקוד, בכל הנושא של העבירות, הפסילות.
יוסי כץ: זה יהיה אבסורד מוחלט, כשהוועדה התמחתה בתחום הזה, שהנושא הזה יועבר לוועדה אחרת.
יוסי כץ: זה נכון שלכאורה זו ועדה משותפת, אז מה לי כי אלין, אבל ברגע שמדובר ביושב ראש של ועדת החוקה, זה בעצם עבר לוועדת החוקה.
יוסי כץ: היו"ר יוסי כץ: ואם היה יושב ראש מוועדת הכלכלה?
יוסי כץ: יושב ראש ועדת הכלכלה אברהם פורז: אם היה יושב ראש מוועדת הכלכלה, זה רק היה מסרבל קצת את קביעת המועדים.
יוסי כץ: היו"ר יוסי כץ: לפי דבריך, האם יש איזשהו אלמנט חריג ויוצא דופן שלא קיים בחוקים הרגילים שבאים לוועדת הכלכלה בנושא הזה?
יוסי כץ: שאול יהלום: ודאי.
יוסי כץ: אתי בנדלר: פקודת התעבורה כוללת בתוכה הרבה מאד דברים.
יוסי כץ: עיקר הדברים, הנורמות שקבועות בפקודת התעבורה ובתקנותיה אלה דווקא נורמות עונשיות - כל עבירות התעבורה והעונשים עליהן, ובכלל זה גם עונשי מינימום מסוגים שונים, לרבות פסילת רישיון נהיגה לתקופה מסוימת וכלה בעונשים אחרים.
יוסי כץ: פקודת התעבורה, על כל נושאיה ללא יוצא מן הכלל, מאז ומתמיד נדונה אך ורק בוועדת הכלכלה – קביעת העבירות, קביעת העונשים, הדירוג שלהם, וכיוצא באלה.
יוסי כץ: אני רוצה לומר דבר נוסף.
יוסי כץ: אני רואה בזה נושא מאד עקרוני ותקדימי משום שכל חוקי הכנסת – לא רוצה לומר ללא יוצא מן הכלל, אבל רוב חוקי הכנסת - כוללים גם סעיפים עונשיים.
יוסי כץ: אנה שניידר: זאת בדיוק הנקודה שרציתי לומר.
יוסי כץ: אם תתקבל כאן החלטה שבכל מקרה מפצלים חוק – וכמשדובר בהוראה עונשית, זה יילך לוועדת החוקה - אני חושבת שוועדת החוקה לא תוכל לעמוד בנטל הזה, וזה גם מיותר.
יוסי כץ: שאול יהלום: מי חושב לעשות את זה?
יוסי כץ: היא תהיה ועדת-על?
יוסי כץ: אתי בנדלר: אבל זו בדיוק המשמעות של ההחלטה הזאת.
יוסי כץ: משה גפני: אדוני היושב ראש, גברתי היועצת המשפטית, ועדת החוקה חוק ומשפט – מטבע שמה, כשבראו אותה - בעצם ייתרה לחלוטין את כל ועדות הכנסת מכיוון שהכל חוקי וכל חוק גם תלוי בקנס.
יוסי כץ: על פי רוב, יושבי ראש הוועדות ידעו בעצמם לנתב את הדברים ולא להעמיס על עצמם עומס יתר.
יוסי כץ: היו"ר יוסי כץ: הוא לא אשם כאן אני חושב.
יוסי כץ: משה גפני: אגב, אני לא מאשים אותו.
יוסי כץ: מה שקורה בהחלטה הזאת – ואמרו היועצות המשפטיות בצדק רב – אם אנחנו מחליטים היום שמעבירים את זה לוועדה משותפת או לוועדת חוקה ולא מעבירים לוועדת הכלכלה, אנחנו כראשי ועדות או כחברי ועדות מרוקנים את עצמנו מכל תוכן.
יוסי כץ: שאול יהלום: האם הוזמן יושב ראש ועדת חוקה?
יוסי כץ: נחמה רונן: אנה ייצגה אותו.
יוסי כץ: היו"ר יוסי כץ: אגיד את האמת – נכחו מעט מאד אנשים וחבר הכנסת יהלום לחץ עלינו חזק מאד שזה יעבור לוועדת חוקה.
יוסי כץ: חבר הכנסת זנדברג אמר כך – יש כאן עונש מאסר מינימום ולכן זה צריך לעבור לוועדת חוקה.
יוסי כץ: נחום לנגנטל: אדוני היושב ראש, אני רוצה לומר משהו בשם חבר הכנסת ברכה ובשמי.
יוסי כץ: יש לי רק בקשה אחת מכם – זהו חוק שאנחנו מייחסים לו חשיבות גדולה, יש כאן בעיה אמיתית של 40,000 איש שנוסעים כרגע במדינת ישראל ללא רישיון, צריך להבין את זה.
מוחמד ברכה: החוק מדבר רק על מי שנוהג בשלילה.
מוחמד ברכה: נחום לנגנטל: נוהג בשלילה שלא מסיבות מינהלתיות, כלומר לא סתם שכח.
מוחמד ברכה: אדוני היושב ראש, החוק לא מדבר על מי שיש לו טעות, לא על מי ששכח לשלם.
מוחמד ברכה: אנחנו מדברים על מי שנוסע בפסילה.
מוחמד ברכה: אנחנו מבקשים רק בקשה אחת, אדוני היושב ראש – אל תדחה עוד את ההכרעה.
מוחמד ברכה: היו"ר יוסי כץ: אני בעד להעביר את זה.
מוחמד ברכה: לפי דעתי, כולנו קיבלנו החלטה שגויה.
מוחמד ברכה: השאלה היחידה שלי היא האם זו פעם ראשונה שמציעים מאסר ועונש מינימום לנוהג בפסילה, או האם בכלל בפקודת התעבורה זו פעם ראשונה שמציעים מאסר ועונש מינימום.
מוחמד ברכה: אתי בנדלר: פסילה יש אינספור פעמים.
מוחמד ברכה: מאסר חובה אין עדיין בפקודת התעבורה.
מוחמד ברכה: נחום לנגנטל: ירדנו מהמאסר.
מוחמד ברכה: היו"ר יוסי כץ: רבותי, אני בעד ועדה משותפת בראשות ועדת הכלכלה משום שיש כאן בכל זאת דבר שהוא חדש.
מוחמד ברכה: אתי בנדלר: אבל הם ירדו מהמאסר.
מוחמד ברכה: נחום לנגנטל: אדוני היושב ראש, ירדנו מהמאסר במליאה כשהצגנו את החוק, על פי הסכמה עם משרד המשפטים.
מוחמד ברכה: היו"ר יוסי כץ: בכפוף לכך שנושא המאסר ירד, מי בעד העברה לוועדת הכלכלה?
מוחמד ברכה: בעד – רוב נגד – אין נמנעים – אין הבקשה להעביר את הצעת חוק לתיקון פקודת התעבורה (תיקון – מעצר ועונש מינימום לנוהג בפסילה), התשס"א-2001, לדיון בוועדת הכלכלה נתקבלה.
מוחמד ברכה: היו"ר יוסי כץ: ההצעה עוברת לוועדת הכלכלה.
מוחמד ברכה: יושב ראש ועדת הכלכלה אברהם פורז: אני מאד מודה לכם.
מוחמד ברכה: הצעת חוק לשימור מפרץ אילת, התשס"א
מוחמד ברכה: -2001 - של חברת הכנסת נחמה רונן וקבוצת חברי הכנסת
יוסי כץ: הצעת חוק לשימור מפרץ אילת, התשס"א-2001, של חברת הכנסת נחמה רונן וקבוצת חברי כנסת.
נחמה רונן: זה נושא שהוא נושא "פרופר" פנים ואיכות הסביבה.
נחמה רונן: הוועדה דנה בנושא הזה.
יוסי כץ: מי בעד דיון בוועדת הפנים ואיכות הסביבה?
יוסי כץ: הנושא עבר לוועדת הפנים ואיכות הסביבה.
יוסי כץ: וקבוצת חברי הכנסת
יוסי כץ: הצעת חוק הקמת בתי יד לבנים, של חבר הכנסת משעני וקבוצת חברי כנסת – להעביר לוועדת הפנים ואיכות הסביבה או לוועדת העבודה והרווחה.
מרדכי משעני: אני ביקשתי להעביר לוועדת העבודה והרווחה משום שהחוק הזה עבר בזמנו, נדמה לי בכנסת ה-13, לוועדת העבודה.
יוסי כץ: חבר הכנסת גפני, עמדתך.
משה גפני: מה שמציע החוק מציע – אני מוכן.
משה גפני: היו"ר יוסי כץ: מי בעד להעביר לוועדת העבודה והרווחה?
משה גפני: בעד – רוב נגד – אין נמנעים – אין הבקשה להעביר את הצעת חוק הקמת בתי יד לבנים, התשס"ב-2001, לדיון בוועדת העבודה הרווחה והבריאות נתקבלה.
יוסי כץ: ההצעה תעבור לוועדת העבודה והרווחה.
יוסי כץ: הצעת חוק הדגל והסמל (תיקון – הימנון המדינה), התשס"ב-2001 – של חבר הכנסת זבולון אורלב היו"ר יוסי כץ: הצעת חוק הדגל והסמל (תיקון – הימנון המדינה), של חבר הכנסת זבולון אורלב.
יוסי כץ: ביום 1 בינואר 2002 הוחלט להעביר את הצעת החוק לוועדה משותפת פנים-חינוך, בת שישה חברים.
יוסי כץ: מטעם ועדת הפנים: חבר הכנסת משה גפני – יו"ר, חבר כנסת אורי אריאל, חבר כנסת מוחמד כנעאן.
יוסי כץ: מטעם ועדת החינוך והתרבות: חבר הכנסת זבולון אורלב, חבר הכנסת זאב בוים, חברת הכנסת קולט אביטל.
יוסי כץ: אתי בן-יוסף: אלה השמות שהגשתם.
יוסי כץ: קבענו את הוועדה, מדובר רק על ההרכב.
יוסי כץ: משה גפני: צריך להודיע את זה במליאה.
יוסי כץ: זאת היתה הצעה משותפת.
יוסי כץ: היו"ר יוסי כץ: מי בעד?
יוסי כץ: בעד – רוב נגד – אין נמנעים – אין הרכב הוועדה שתדון בהצעת חוק הדגל והסמל (תיקון – הימנון המדינה), התשס"ב-2001, של ועדה משותפת פנים-חינוך, אושר.
יוסי כץ: האגודה הישראלית לפרלמנטריזם – הקמת צוות לנושא רפורמה בוועדות
יוסי כץ: האגודה הישראלית לבעיות הפרלמנטריזם מכנסת ב-18 בחודש כנס בכנסת.
יוסי כץ: ביקשו מאיתנו להרכיב צוות שילווה את נושא הרפורמה בוועדות וימליץ המלצות.
יוסי כץ: זה לא צוות שמחליט, זה צוות שמלווה את הנושא של בדיקת רפורמה בוועדות.
יוסי כץ: זהו צוות משותף, זו לא ועדת משנה.
יוסי כץ: האגודה מבקשת שיוקם צוות משותף לוועדת הכנסת ולה, ובצוות הזה חבר הכנסת יוסי כץ כיושב ראש הוועדה, פרופסור טורגובניק שהוא סגן יושב ראש האגודה, פרופסור זאב סגל, פרופסור אברהם בריכטה, חבר הכנסת פרופסור אמנון רובינשטיין, חבר הכנסת יוסי פריצקי, חבר הכנסת שאול יהלום, חבר הכנסת לשעבר פרופסור דוד ליבאי, חבר הכנסת לשעבר אוריאל לין, חבר הכנסת לשעבר משה שחל, פרופסור קלוד קליין וד"ר ראובן חזן.
יוסי כץ: נחמה רונן: אין נשים בפורום הזה?
יוסי כץ: היו"ר יוסי כץ: היועצת המשפטית שלנו אנה שניידר.
יוסי כץ: אם כך, תנו לנו לעבוד.